Kamp mellom Glay Guida og Marcus Aurelio fra UFC 74.
**Mixed martial arts** (**MMA**) er en fullkontakt-kampsport som tillater bruk av både slag- og grapplingteknikker, stående og på bakken, fra en rekke andre kampsporter. Røttene til moderne MMA kan spores tilbake til antikkens olympiske leker og pankration, en av de tidligste dokumenterte fullkontakts kampsportene.
Ulike kampsportkonkurranser som inkluderte flere stiler fant sted i Europa, Japan og stillehavsregionen tidlig på 1900-tallet. Kampsporten vale tudo, som hadde utviklet seg i Brasil fra 1920-tallet, ble brakt til USA av Gracie-familien i 1993 med grunnleggelsen av Ultimate Fighting Championship (UFC).

Kamper av den mer farlige "vale tudo"-stilen i de tidlige stadiene av UFC ble med tiden gjort tryggere ved innføring av regler, som førte til den populære regulerte formen for MMA vi har i dag. Konkurrenter ble opprinnelig satt opp mot hverandre i kamper med minimale regler med den hensikt å finne den mest effektive kampsporten for ekte ubevæpnede kampsituasjoner. Utøvere tok senere opp flere typer kampsporter, mens arrangører vedtok tilleggsregler for å øke sikkerheten for utøverne og for å fremme allmenn aksept av sporten. Navnet *mixed martial arts* ble skapt av tv-kritiker Howard Rosenberg i 1993, i sin anmeldelse av UFC 1. Begrepet vant popularitet da nettstedet newfullcontact.com, et av datidens største nettsteder som dekket sporten, lenket til artikkelen. Salg av pay-per-view-visninger er utbredt, i likhet med -visninger av kampsporten boksing og simuleringen av kampsport - profesjonell wrestling.

Historie
--------

### Tidlig historie

«Bryterne» fra Uffizigalleriet i Firenze.
I den klassiske greske epoken eksisterte det en gren i antikkens olympiske leker kjent som Pankration. Den inneholdt en kombinasjon av grappling og slagferdigheter som ligner på moderne mixed martial arts. Denne sporten oppsto i antikkens Hellas og ble senere videreført til romerne.

Såkalte «No-holds-barred» kamper (kamper uten regler) fant angivelig sted på slutten av 1880-tallet da brytere som representerte forskjellige stiler, som for eksempel gresk-romersk bryting, møttes i turneringer og «utfordringskamper» i Europa. Det første store møtet mellom en bokser og en bryter i moderne tid fant sted i 1887 i USA. Den senere tungvektsmesteren i boksing John L. Sullivan gikk til kamp mot treneren sin William Muldoon, mester i gresk-romersk bryting. Sullivan ble smelt til matten i løpet av to minutter. Det neste omtalte møtet fant sted på slutten av 1890-tallet da den fremtidige tungvektsmesteren Bob Fitzsimmons gikk til kamp mot europeisk mester i gresk-romersk bryting Ernest Roeber. I september 1901 sloss Frank Slavin, som hadde vært en kandidat for Sullivans boksingtittel, mot den kommende verdensmesteren i bryting Frank Gotch i Dawson City i Canada.

Et annet tidlig eksempel på MMA var Bartitsu, som ble grunnlagt av Edward William Barton-Wright i London i 1899. Han kombinerte judo, jujutsu, boksing, savate og canne de combat (fransk for kjeppekamp), og Bartitsu ble den første kampsporten kjent for å ha kombinert asiatiske og europeiske kampstiler. Konkurranser i MMA-stil ble arrangert over hele England, der europeiske og japanske mesterne møtte representanter for ulike europeiske brytingsstiler.

Historien til moderne MMA-konkurranse kan spores tilbake til konkurranser med forskjellige kampsporter over hele Europa, Japan og stillehavsområdet i løpet av tidlig 1900-tallet; I Japan ble disse konkurransene kjent som *merikan*, fra japansk slang for "American [slåssing]".  *Merikan* konkurranser ble utkjempet etter en rekke regler, inkludert poengbeslutning, best av tre kast eller knockdowns, og seier via knockout eller submission.

Ettersom populariteten av profesjonell bryting dalte etter første verdenskrig delte det seg inn i to sjangere: «*shoot*», der utøvere faktisk konkurrerte, og «*show*», som utviklet seg til moderne profesjonell bryting.

I 1936 deltok tungvekts bokser Kingfish Levinsky og veteran fribryter Ray Steele i en blandet kamp, som Steele vant etter 35 sekunder 

I 1963 gikk «Judo» Gene LeBell kamp mot profesjonell bokser Milo Savage i en catch bryting kamp. Lebell vant ved å kaste Savage med harai goshi kast og påfølgende kvelertak som han holdt til Savage var bevisstløs.

Fra slutten av 1960 til begynnelsen av 1970-tallet ble konseptet med å kombinere elementer fra flere kampsport popularisert i Vesten av Bruce Lee via sin filosofi Jeet Kune Do. Lee mente at «den beste fighter er ikke en bokser, karate eller judo mann. Den beste fighter er den som kan tilpasse seg enhver stil, å være formløs, å adoptere et individs egen stil og ikke følge systemet av stilarter.» I 2004 kalte UFC President Dana White Lee «mixed martial arts far» og sa: «Hvis du ser på måten Bruce Lee trente, måten han kjempet på, og mange av de tingene han skrev, så sa han den perfekte stilen var ingen stil. Du tar litt fra alt. Du tar de gode tingene fra hver disiplin, bruker hva som fungerer, og så kaster du resten bort.» 

Muhammad Ali mot Antonio Inoki var en kamp som fant sted i Japan i 1976. Begge utøvere nektet å engasjere seg i den andres stil og etter den 15. runde ble kampen erklært uavgjort.

### Moderne sport

Noe av det som førte til etableringen av de amerikanske og japanske mixed martial arts kulturene var forankret i to sammenhengende grappling stilarter, nemlig brasiliansk Jiu-Jitsu og shoot bryting. Først oppstod det vale tudo stevner i Brasil, etterfulgt av japanske shoot bryting show.

Vale tudo begynte i 1920 og ble kjent via «Gracie-utfordringen» utgitt av Carlos Gracie og Hélio Gracie og senere opprettholdt av etterkommere i Gracie-familien. Tidlig blandede kampsport kamper i Japan (kjent som *Ishu Kakutōgi Sen* (異種格闘技戦), direkte oversatt «heterogene kampsport kamper») ble populært med Antonio Inoki i 1970. Inoki var en disippel av Rikidozan, men også av Karl Gotch som trente mange japanske brytere i catch bryting.

Mixed martial arts-konkurranser ble introdusert i USA med det første Ultimate Fighting Championship (UFC) i 1993. Sporten fikk internasjonal eksponering og utbredt publisitet da jiu-jitsu fighter Royce Gracie vant den første Ultimate Fighting Championship turneringen, ved å vinne over tre utfordrere via submission på totalt bare fem minutter. og startet en revolusjon innenfor kampsport.

Japan hadde sin egen form for mixed martial arts disiplin, Shooto som utviklet seg fra shoot bryting i 1985, samt shoot bryting derivat Pancrase grunnlagt som en promotør i 1993. Den første Vale Tudo Japan turneringene ble avholdt i 1994 og 1995, begge ble vunnet av Rickson Gracie. Rundt samme tid, begynte International Vale Tudo konkurranse å utvikle seg gjennom flere uavhengige forbund. Interessen for MMA som en sport resulterte i etableringen av Pride Fighting Championships (Pride) i 1997, der Ricksonigjen deltok og vant.

### Vekst

Sporten nådde en ny topp i popularitet i Nord-Amerika i desember 2006 da daværende UFC lett tungvekt tittelholder Chuck Liddell og tidligere tittelholder Tito Ortiz gikk omkamp på betal-TV. Salget kunne konkurrene mot noen av de største boksekampene gjennom tidene, og hjalp UFC sitt betal-TV brutto salg i 2006 til å overgå alle salg gjort av en promotør noensinne. I 2007 kjøpte Zuffa LLC, eierne av UFC, den merkevare rivalen Pride FC, og innlemmet alle utøverne i sin organisasjon. and drawing comparisons to the consolidation that occurred in other sports, such as the AFL-NFL Merger in American football.

Siden UFC ble kjent i etablerte medier i 2006, og med sin 2007 fusjonen med Pride FC og kjøp av WEC, har ikke noen selskaper presenterte betydelig konkurranse. Men mange organisasjoner har holdt arrangementer av betydning mens de konkurrerer mot UFC.

De mest populære har omfattet:

* Pride Fighting Championships (1997-2007)
* World Extreme Cagefighting (2001-2010)
* International Fight League (2006-2008)
* EliteXC (2006-2008)
* Strikeforce (2006-2013)
* Bellator Fighting Championships (2008-Present)
* DREAM (2008-Present)

Den 30. april 2011 satte UFC 129 en ny nordamerikanske MMA publikumsrekord med 55724 tilskuere på Rogers Centre i Toronto; arrangementet satte ogsåe en ny MMA verdensrekord for den best betalte gate på $ 12,075,000. og er den høyeste gate i Toronto for alle former for arrangementer.

### Utvikling av utøvere

Som et resultat av et økt antall konkurrenter, organisert treningsleirer, informasjonsdeling og moderne kinesiologi, har forståelsen av kamp-effekten av de ulike strategier blitt kraftig forbedret. UFC kommentator Joe Rogan hevdet at kampsport har utviklet seg mer i de ti årene etter 1993 enn i de foregående 700 årene kombinert. 

> I hans regjeringstid på toppen av sporten på slutten av 1990-tallet var han prototypen - han kunne stå med de beste bokserne, han kunne rulle med de beste grapplerene, hans utholdenhet var uten sidestykke.
> 
> 
> Beskrivelse av UFC tittelholder Frank Shamrocks tidlig dominans
> 
> 

Den høye profilen til moderne MMA promotører som UFC og Pride har fostret en akselerert utvikling av sporten. I begynnelsen av 1990 kunne man observere et bredt utvalg av tradisjonelle stilarter som konkurrerer i sporten. Men i tidlige konkurranser kunne man se varierende grad av suksess blant ulike stilarter.

 To utøvere i bakkekamp i en MMA kamp.
På begynnelsen av 1990-tallet, dominerte utøvere av grappling baserte stiler som brasiliansk jiu-jitsu konkurransen i USA. Utøvere av slagbaserte kampsporter som boksing, kickboksing og karate som var ukjent med submission grappling viste seg å være uforberedt på å håndtere teknikkene grappling baserer seg på. Ettersom idretten ble mer og mer vanlig, ble de med en base i slagbaserte kampsporter mer konkurransedyktige etter de trente mer grappling, på samme måte som at utøvere fra de forskjellige grappling baserte stilarter trente slagteknikk. Denne økningen av kryss-trening resulterte i utøvere som stadig ble mer flerdimensjonale og godt varierte i sine ferdigheter.

Blanding av kampstilene kan sees i teknikken «ground and pound», utviklet av bryterbaserte UFC pionerer som Dan Severn, Don Frye og Mark Coleman. Disse bryterne innså behovet for inkorporering av slag på bakken så vel som stående og innlemmet slag i sine grappling baserte stiler. Mark Coleman oppgitt på UFC 14 sin strategi var å «ground him and pound him», som kan være den første bruken av begrepet.

Siden slutten av 1990-tallet, har både slagbaserte og grapplingbaserte utøvere vært vellykket i MMA selv om det er sjelden å se en utøver som ikke er skolert i både slag og grappling. Man observerer også nå flere og flere unge utøvere som trener MMA som ren stilart, der man inkluderer alle elementene fra starten av, fremfor at man kommer fra en viss stilart og kryss-trener. Dog er dette heller ikke uvanlig.

Regler
------

Utdypende artikkel:  Mixed martial arts regler

Reglene for moderne MMA konkurranser har endret seg betydelig siden begynnelsen av vale tudo, japansk shoot wrestling, og UFC 1. Og enda mer fra den historiske stilen av pankration. Etterhvert som kunnskap om kampteknikker spredte seg blant utøvere og tilskuere, ble det klart at det originale minimalistiske regelsystemet hadde behov for å bli endret. De viktigste motivasjonene for disse regelendringer var beskyttelse av helsen til utøvere, ønsket om å bli kvitt oppfatningen av «barbari og lovløshet», og å bli anerkjent som en legitim sport.

Moderne MMA-hansker
De nye reglene inkluderte innføringen av vektklasser; etterhvert som kunnskap om grappling spredte seg, hadde forskjeller i vekt blitt en betydelig faktor. Det er ni forskjellige vektklasser i «Unified Rules of Mixed Martial Arts». Disse ni vektklassene inkluderer fluevekt (opptil 125 lb / 56,7 kg), bantamvekt (opptil 135 lb / 61,2 kg), fjærvekt (opptil 145 lb / 65,8 kg), lettvekt (opptil 155 lb / 70.3 kg), weltervekt (opptil 170 lb / 77,1 kg), mellomvekt (opptil 185 lb / 83,9 kg), lett tungvekt (opptil 205 lb / 93,0 kg), tungvekt (opptil 265 lb / 120,2 kg), og super tungvekt med ingen øvre vektgrense.

Små, åpen-fingret hansker ble innført for å beskytte nevene og for å redusere forekomsten av kutt (og stans på grunn av kutt). Hansker ble først gjort obligatorisk i det hos den japanske promotøren Shooto og ble senere vedtatt av UFC etterhvert som det utviklet seg til en regulert sport. De fleste profesjonelle kamper har benytter utøverne 4 oz hansker, mens noen krever at amatører bærer den litt tyngre 6 oz hansken for mer beskyttelse for hender og håndledd.

Tidsrunder ble etablert for å unngå lange kamper med lite handling der utøvere bevarte sin styrke. Kamper uten tidsbegrensninger komplisert også sending av direkte arrangementer på TV. Oppsette i de fleste profesjonelle kamper er tre 5 minutters runder, og mesterskapskamper er normalt fem fem minutters runder. Lignende motivasjoner produserte «stå opp» regelen, hvor dommeren kan stoppe utøverne og reise dem opp hvis det blir oppfattet som at begge hviler på bakken eller ikke gjør nok for å fremme seg mot en mer dominerende stilling.

I USA har statlige atletisk og boksing kommisjoner spilt en avgjørende rolle i innføringen av ytterligere regler fordi de fører tilsyn med MMA på en lignende måte som til boksing. I Japan og mesteparten av Europa, er det ingen reguleringsmyndighet over konkurransene, slik at disse organisasjonene har større frihet i regelutvikling og arrangement struktur.

### Seier

Seier i en kamp blir normalt oppnådd enten ved dommernes avgjørelse etter at den tildelte tiden har gått ut, etter en stans av dommeren (for eksempel hvis en konkurrent ikke kan forsvare seg intelligent) eller kampen legen (på grunn av en skade), en submission (å gi seg), å kaste inn håndkleet, eller ved knockout.

Knockout (KO): Så snart en utøver er ute av stand til å fortsette på grunn av lovlige slag, er hans motstander erklært som vinner. Siden MMA regler tillater submissions og "ground and pound" blir kampen stoppet for å forhindre ytterligere skade på utøverne.

Submission: en utøver kan gi seg under en kamp ved å:

* Klappe på motstanderens kropp eller matte/gulv
* En verbal submission

Teknisk submission: dommeren stopper kampen når utøver er fanget i en submission teknikk og er i fare for å bli skadet. Dette kan ofte hende når en utøver blir kvalt bevisstløs, andre ganger er det når et bein er brukket i en submission teknikk. Eksempler på dette er Frank Mir sin seier over Antonio Nogueira (brukket arm) og Jon Jones sin seier over Lyoto Machida (bevistløs).

Teknisk knockout (TKO)

* Dommer stans: Dommeren kan stoppe en kamp som pågår om:
	+ En utøver blir dominerer såpass at motstanderen ikke kan intelligent forsvare seg og tar unødig skade som følge
	+ En utøver ser ut til å miste bevisstheten etterhvert som han / hun blir truffet av slag
	+ En utøver ser ut til å ha fått en betydelig skade som et kutt eller et brukket bein

Legen stans/kutt: dommeren vil kalle en timeout ut hvis en utøvers evne til å fortsette er tvilsom som følge av åpenbare skader, for eksempel et stort kutt. Legen vil inspisere utøveren og kan stoppe kampen dersom utøveren ikke anses å kan trygt fortsette, og kårer dermed motstanderen som vinner. Men hvis kampen blir stoppet som følge av en skade fra ulovlige handlinger av motstanderen, ender det enten i en diskvalifikasjon eller i en "No contest".

Stans av hjørnet: utøverens hjørnemenn kan akseptere nederlag på utøverens vegne ved å kaste inn håndkleet mens kampen pågår eller mellom rundene. Dette gjøres vanligvis når en utøver blir slått til det punktet hvor det er farlig og unødvendig, eller utøveren har en skade. Georges St-Pierre sin andre seier over BJ Penn er et eksempel på dette.

Utmattelse: en utøver er så omtumlet og utmattet at han / hun ikke kan fysisk fortsette å kjempe.

Dommeravgjørelse: hvis kampen går ut alle rundene blir da utfallet av kampen bestemt av tre dommere. Bedømmelseskriteriene er organisasjon-spesifikt.

Melde avbud: en utøver eller hans representant kan rett før begynnelsen av kampen overgi seg, og dermed tape kampen.

Diskvalifikasjon: en "advarsel" vil bli gitt når en utøver begår et regelbrudd eller ulovlig handling eller ikke følger dommerens instruksjoner. Tre advarsler vil føre til diskvalifikasjon. Videre, hvis en utøver er ute av stand til å fortsette på grunn av en bevisst ulovlig teknikk fra sin motstander, vil motstanderen bli diskvalifisert.

No Contest: i tilfelle at begge utøvere begår et brudd på reglene, eller en utøver er ute av stand til å fortsette på grunn av en skade fra en utilsiktet ulovlig teknikk, vil kampen bli erklært en "No Contest".

### Klær

Her vises to vanlige former for bekledning for menn, korte og lange shortser.
Mixed martial arts promotører krever vanligvis at mannlige utøvere bruke shorts i tillegg til å ha bar overkropp og dermed utelukke bruk av gi eller kimono for å hemme eller bistå submission teknikker. Mannlige utøvere er påkrevd av de fleste kommisjoner til å bære sups under sine shortser. Kvinnelige utøvere bærer shorts og sports-BH eller andre lignende tettsittende topper. Både mannlige og kvinnelige utøvere er pålagt å bære en tannbeskyttelse.

Behovet for fleksibilitet i bena kombinert med holdbarhet har ført til utablering av ulike kampsport merkevarer, som deretter førte til at en rekke sportsklær og fritidsklær relatert til MMA ble tilgjengelig for allmennheten.

Vanlige disipliner
------------------

De fleste «tradisjonelle» kampsporter har et spesifikt fokus, og disse kan benyttes for å forbedre i dette spesifikke området. Populære disipliner av hver type er:

* **Clinch (stående)**: Fristil, gresk-romersk bryting, sambo og judo blir trent for å forbedre clinching, nedtagninger og kast, mens Muay Thai blir trent for å forbedre slagaspektet av clinch.
* **Matte eller bakkekamp**: Brasiliansk Jiu-Jitsu, submission wrestling, shoot wrestling, catch bryting, judo og sambo blir trent for å forbedre bakkekontroll og posisjon, samt å oppnå submissions, og forsvare seg mot dem.

Noen stiler har blitt tilpasset fra sin tradisjonelle form, for eksempel boksing, der en utøvers standpunkt mangler et effektivt forsvar mot beinspark og på muay thais holdning, som er dårlig for forsvar mot takedowns på grunn av den statiske natur, eller Judo og Brasiliansk Jiu-Jitsu, der teknikker må tilpasses «No Gi» konkurransen. Det er vanlig for en utøver å trene med flere trenere fra ulike stiler eller et organisert team for å forbedre de ulike aspektene av sine ferdigheter på en gang. Cardiovascular kondisjon, fartsøvelser, styrketrening og fleksibilitet er også viktige aspekter ved en utøvers trening. Noen skoler annonsere sin stil som bare «mixed martial arts», som har blitt en stil i seg selv, men treningen vil fortsatt ofte deles inn i ulike seksjoner.

MMA ble først praktisert nesten utelukkende av konkurransedyktige utøvere, er dette ikke lenger tilfelle. Som sporten har blitt mer allmenn og mer allment lært, har det blitt tilgjengelig for bredere spekter av utøvere i alle aldre. Tilhengere av denne typen trening hevder at det er trygt for alle, uansett alder, med varierende grad av konkurranseevne og fitness.

### Brasiliansk Jiu-Jitsu

Utdypende artikkel:  Brasiliansk Jiu-Jitsu

Brasiliansk Jiu-Jitsu kom til internasjonal oppmerksomhet i kampsport samfunnet tidlig på 1990-tallet, da brasiliansk Jiu-Jitsu ekspert Royce Gracie vant første, andre og fjerde Ultimate Fighting Championships, som på den tiden var eliminerings turneringer. Royce kjempet mot ofte mye større motstandere som praktiserte andre stiler, blant annet boksing, bryting, amatør bryting (inkludert fristil, gresk-romersk, og amerikanske folkestil), shoot-fighting, karate, judo og tae kwon do. Det har siden blitt en viktig komponent for mange MMA utøvere. Brasiliansk Jiu-Jitsu er i stor grad kreditert for å bringe stor oppmerksomhet til betydningen av bakkekamp. Sport BJJ turneringer fortsetter å vokse i popularitet over hele verden og har gitt opphav til no-GI submission turneringer, som for eksempel ADCC Submission Wrestling World Championship. Det er først og fremst betraktet som et bakkebasert kampstil, med vekt på posisjonering, kvelinger og låser.

### Bryting

Utdypende artikkel:  Bryting

Bryting (inkludert fristil, gresk-romersk, og amerikanske folkestil) fikk enorm respekt på grunn av sin effektivitet i MMA konkurranser. Bryting er mye studert av MMA utøvere. Bryting er krediteres også for fokuset på eksplosiv bevegelse og utholdenhet, som begge er kritiske i MMA. Det er kjent for gode takedowns, spesielt mot bena. Kjente utøvere er Chael Sonnen, Randy Couture, Dan Henderson, Jon Fitch, Cain Velasquez, Matt Hughes, Rashad Evans, Jon Jones, Mark Coleman, Kevin Randleman, Shane Carwin, Mark Munoz, og Brock Lesnar.

### Catch bryting

Utdypende artikkel:  Catch bryting

Karl Gotch var en catch bryter og en student av Billy Riley's Snake Pit i Whelley, Wigan. I filmen *Catch: the hold not taken*, forteller noen av de som trente med Gotch i Wigan at han snakket om hans fascinasjon for den tradisjonelle Lancashire stilen av bryting og hvordan han ble inspirert til å bo og trene med Billy Riley er etter å ha opplevd dens effekter selv under et profesjonelt arrangement i Manchester, England. Etter at han forlot Wigan i 1970, begynte han å lære bort catch bryting til japanske profesjonelle brytere i 1970, inkludert Antonio Inoki, Tatsumi Fujinami, Hiro Matsuda, Osamu Kido, Satoru Sayama (Tiger Mask) og Yoshiaki Fujiwara. Fra 1976, begynte en av disse profesjonelle brytere, Inoki, en rekke MMA kamper mot utøvere fra andre disipliner. Dette resulterte i populariteten til «clash-of-styles» kamper i Japan. Hans kampene vist frem mange catch bryting teknikker.

Karl Gotch studentene dannet den opprinnelige Universal Wrestling Federation (Japan) i 1984 som ga opphav til shoot-stil kamper. UWF bevegelsen ble ledet av catch brytere og ga opphav til MMA boomen i Japan. Catch bryting danner grunnlaget for Japans kampsport shoot bryting. Japansk profesjonell bryting og et flertall av de japanske utøvere fra Pancrase, Shooto og nå nedlagte RINGS har mange likheter til catch bryting.

### Judo

Utdypende artikkel: Judo

Mange judoutøvere har benyttet sine kunnskaper innenfor grappling og gjort suksess innenfor MMA. Anderson Silva, kjent som en av verdens beste MMA utøvere har svart belte i judo. Andre utøvere er tidligere russiske bronse medaljevinner Fjodor Jemeljanenko, tidligere UFC utøver Karo Parisyan, olympiske medaljevinnere Hidehiko Yoshida (gull, 1992) og Dong Hyun Kim har 4. grad svart belte, og Ronda Rousey (bronse, 2008) den første og nåværende Ultimate Fighting Championship kvinnelige bantamvekt tittelholder.

### Karate

Utdypende artikkel: Karate

Karate har vist seg å være effektiv i sporten, siden den er grunnleggende innenfor kick-boksing og fokuserer på slagteknikker. De forskjellige utøvere som benytter seg av karate, har også forskjellige stiler. Noen av de som har en karate bakgrunn er Chuck Liddell, Lyoto Machida, Uriah Hall, Ryan Jimmo og Georges St-Pierre. Liddell er kjent for å ha en bakgrunn fra Kenpō med Fabio Martella og Koei-Kan mens Lyoto Machida praktiserer Shotokan Ryu, og St-Pierre praktiserer Kyokushin.

### Kickboksing

Utdypende artikkel: Kickboksing

Kickboksing er meget utbredt blant MMA utøvere, siden det blir sett på som en bra måte å trene oppestående kampteknikker på. Og man får inn mange av elementene som man opplever i en MMA kamp. Utøver som Michael Bisping, Alistair Overeem, Cyrille Diabate, Gegard Mousasi, Semmy Schilt, Lyoto Machida, Mirko Filipovic, Mark Hunt, Pat Barry, Phil Baroni, Hong Man Choi, Carlos Condit, Marvin Eastman, Gary Goodridge, Chuck Lidell, Duane Ludwig, Melvin Manhoef, KJ Noons, Michael Page, Seth Petruzelli, Shane del Rosario, Ben Rothwell, Anderson Silva, Igor Vovchanchyn, og Gilbert Yvel benytter seg av kickboksing.

### Muay Thai

Utdypende artikkel: Muay Thai

Muay Thai spark
Muay Thai er anerkjent som veldig viktig for slagteknikker i MMA, og det er mye benyttet og brukt i trening. Det blir ofte omtalt som «kunsten av åtte lemmer» som viser til bruken av beinene, knærne, albuene, og knyttnevene. Det har sin opprinnelse i Thailand, og mange MMA utøvere drar den dag i dag dit for å lære Muay Thai.

### Taekwondo

Utdypende artikkel: Taekwondo

Taekwondo er en veldig populær koreansk kampsport. Mange utøvere har en bakgrunn fra Taekwondo som kan være veldig nyttig. Slag og spark-teknikker som er beregnet for å holde motstanderen på avstand, score poeng og vinne på knockout har vist seg effektive. Utøver som Anderson Silva, Anthony Pettis, Edson Barboza, Dennis Siver, Zelg Galesic, Cung Le, Benson Henderson and Brace Broca er blant de som har benyttet Taekwondo i MMA.

Strategi og taktikk
-------------------

Teknikkene som benyttes i MMA kan generaliseres i to kategorier: slagteknikker og grapplingteknikker. I dag må utøvere av MMA kryss-trene for å kunne heve seg i toppen. Hver enkelt utøver har ofte sine styrker og svakheter, men må allikevel trene for å kunne være effektiv i alle faser av en kamp. Innenfor MMA kan man klassifisere de forskjellige strategiene. MMA utøvere bytter ofte taktikk etter sine utøveres styrker og svakheter, og kan ofte bytte underveis i en kamp.

### «Sprawl-and-brawl»

«Sprawl-and-brawl» er en taktikk som består i benytte slagteknikker samtidig som man forsvarer seg mot å bli tatt ned på bakken. Dette gjør man ved å spre beinene samtidig som man lener seg fremover for å unngå å bli tatt ned.

En som benytter seg av denne teknikken er ofte en bokser, kickbokser, muay thai eller karate utøver som har trent bryting, judo og/eller sambo teknikker for å unngå å bli tatt ned og holde kampen stående, der han har en antatt fordel over sin motstander.

Disse utøverne trener også ofte forsvar mot de enkelte submissionteknikkene eksister for å kunne komme ut av farlige situasjoner på bakken. Denne stilen kan være forskjellig fra tradisjonell kickboksing stiler siden forsvar mot grappling må innarbeides i teknikkene. Mirko Filipović, Chuck Liddell og Junior dos Santos er kjente utøvere som benytter seg av denne taktikken i MMA.

### Clinchkamp

Clinchkamp er en taktikk som består av å holde fast i sin motstander (clinch) for å hindre at motstanderen kan trekke seg unna til en avstand som tillater ham å bokse. Samtidig benytter man slag (albuer) og spark (knær), kombinert med forsøk på å få motstanderen ned på bakken. Denne taktikken blir ofte benyttet av brytere og judoka som har lagt til slagteknikker i sitt arsenal.

Brytere og judoka kan bruke clinchen for å nøytralisere en motstander som er antatt bedre på slagteknikker enn dem selv, eller for å unngå å bli tatt ned av noen som er antatt bedre på ren bakkekamp. Ronda Rousey, med hennes judo bakgrunn, blir sett på som et veldig godt eksempel på clinch kamp. Hun bruker clinchen for å kaste motstanderen i bakken for så å gå over i armlås.

Clinchen til en muay thai utøver blir ofte brukt for å økt treffsikkerheten ved å fysisk kontrollere posisjonen til motstanderen. Anderson Silva er velkjent for å benytte seg av muay thai clinch og hans kamper mot Rich Franklin er et godt eksempel på dette.

Andre utøvere kan benytte seg av clinchen for å skyve motstanderen inntil buret eller tauene, der de lettere og mer effektivt kan kontrollere motstanderen mens de forsøker seg med slag mot kropp og hode, ellers kjent som *«dirty boxing»*. Randy Couture benyttet seg av sin gresk-romersk bryting bakgrunn og populariserte denne taktikken ved å forsvare UFC tittelen sin seks ganger.

### «Ground-and-pound»

«Ground-and-pound» er en strategi som består av å ta motstanderen ned på bakken ved å benytte seg av takedowns eller kast for å oppnå en dominant stilling der man kan benytte slag, hovedsakelig med knyttneve og albue, for å beseire motstanderen. Denne strategien kan også benyttes for å sette opp submission forsøk.

Denne stilen benyttes ofte av utøvere som er gode på å forsvare seg mot submissions og som er gode på å ta motstanderen ned på bakken. Til tross for at det ikke er en tradisjonell form for slagteknikk, har effektiviteten og påliteligheten til strategien gjort den populær. Den ble først demonstrert som en effektiv strategi av Mark Coleman, og deretter av utøvere som Chael Sonnen, Don Frye, Frank Trigg, Cheick Kongo, Frank Shamrock, Tito Ortiz og Matt Hughes.

Utfordringene med «ground-and-pound» kan ofte være at taktikken blir for statisk og man risikerer at dommeren stopper kampen på grunn av inaktivitet og ta kampen stående igjen. Derfor er det viktig for de som benytter denne taktikken å holde seg aktiv, enten med slag eller ved å benytte overganger for å bytte posisjon. Cain Velasquez er et godt eksempel på en som benytter denne taktikken, samtidig som han klarer å holde seg aktiv nok til å ikke bli stoppet. Fjodor Jemeljanenko var en av de første til å demonstrere denne dynamiske formen for «ground-and-pound».

### Submission grappling

Submission grapping viser til benyttelse av teknikker for bakkekamp for å vinne over en motstander. Utøvere vil prøve å få motstanderen ned på bakken ved å benytte seg av takedowns, oppnå en dominant posisjon for så å forsøke å sette inn forskjellige submissionteknikker. Utøvere vil som oftest forsøke å oppnå en dominant posisjon, men kan til tider også med vilje havne i en dårlige posisjon på bakken dersom de ikke har suksess med takedowns. Demian Maia, Frank Mir, Antonio Rodrigo Nogueira, Shinya Aoki, Fabricio Werdum, BJ Penn og Royce Gracie er utøvere som benytter seg av submission grappling.

Kvinner i MMA
-------------

Kvinnelig MMA kamp.
MMA er primært en mannsdominert sport, men det eksisterer likevel en god del kvinnelige utøver, og et er enkelte promotører som eksklusivt har kvinnelige utøvere. Valkyrie and JEWELS og Invicta Fighting Championships er eksempler på dette. Ofte refereres kvinnelig MMA som «WMMA» (Womens MMA), og det har fått en økende oppmerksomhet, både fra presse og fra de større organisasjonene. UFC hadde sin første WMMA kamp 23. februar 2013, da Ronda Rousey vant mot Liz Carmouche. Dette var også første gang en WMMA var hovedkampen for UFC. The two fought in the newly created 135-pound bantamweight division. Andre populære og kjente kvinnelige utøvere er Megumi Fujii, Miesha Tate, Cristiane "Cyborg" Santos, og Gina Carano. Carano ble tidlig kjent som «the face of women's MMA» da hun oppnådde stor popularitet etter sine kamper for EliteXC. Hun var også med på TV-programmet American Gladiators, og har i senere tid fokusert på en skuespillerkarriere.

Amatør MMA
----------

Amatør MMA er en fullkontakt kampsport som ligner veldig på profesjonell MMA. Sporten styres av FILA (Fédération Internationale des Luttes Associées, det eneste forbundet som er anerkjent av SportAccord og Den internasjonale olympiske komité (IOC) som omhandler MMA). Internasjonale mesterskap, herunder VM, EM og lignende, gjennomføres av IMMAF (International Mixed Martial Arts Federation).

Det praktiseres innenfor trygge rammer og baserer seg på et rettferdig poengsystem, lignende det man ser i olympisk bryting. Amatør MMA praktiseres med rashguard (tettsittende overdel) og beskyttelse legger og knyttnever. Amatør MMA har åtte vektklasser for menn og fem for kvinner:

Menn: -62, -66, -71, -77, -84, -92, -100, +100 kg
Kvinner: -53, -58, -64, -71, +71 kg

Sikkerhet
---------

En lege sjekker en utøver etter en kamp.
MMA har endret seg drastisk siden det første UFC arrangementet i 1993, spesielt med innføringen av regelverket.

Det eksisterer lite data om skader i MMA fortsatt den dag i dag, og dermed er sikkerheten i MMA fortsatt omstridt tema. Flere senere studier indikerer at skader i MMA ligger omtrent på det samme nivået som andre kampsporter, osm boksing og karate.

### Skader

En studie som benyttet seg av data Nevada State Athletic Commission hadde samlet fra profesjonelle MMA kamper i Nevada fra 2001 til 2004. Den fant at det var 28.6 skader per 100 kamp deltagelser (en «deltagelse» er definert som en utøver i en kamp, dvs. to deltagelser per kamp). En annen senere studie som baserte seg på data fra leger som deltok på 12 forskjellige profesjonelle MMA arrangementer i Hawaii fra 1999 til 2006, med deltagere fra flere land. De kom fram til at det var 23.7 skader per 100 kamp deltagelser. Skrubbsår, rifter, hjernerystelse, ortopediske skader, og ansikts skade var de mest vanlige skadene. Dette er sammenlignbart med profesjonell boksing og karate.

### Mental helse

Foreløpige resultater fra en pågående studie av 109 profesjonelle boksere og MMA utøvere som gjennomføres av Dr. Charles Bernick og hans kolleger ved and Cleveland Clinic’s Lou Ruvo Center for Brain Health, viste i april 2013 at utøvere med mer enn seks års erfaring ble registrert å ha en reduksjon i størrelsen på hippocampus og thalamus, mens utøvere med mer en tolv års erfaring ble registret med både reduksjon og symptomer som hukommelsessvikt. Dr. Bernick spekulerer at det å studere kumulative mindre slag kan etter hvert vise seg å være enda viktigere enn å studere hjernerystelser som ikke forekommer like ofte.

### Dødsfall

MMA kamper har til tider blitt fremstilt som brutale av enkelte medier, var det ingen dokumenterte dødsfall i regulerte MMA kamper før i 2007.

I perioden fra 2007 til 2010 var det to dødsfall i MMA kamper. Den første som omkom var Sam Vasquez 30. november 2007. Vasquez kollapset kort tid etter å tapt på knockout mot Vince Libardi i tredje runde i en kamp som foregikk 20. oktober 2007 på Toyota Center i Houston, Texas. Vasquez hadde to separate operasjoner for å fjerne blodpropper fra hjernen hans, og kort tid etter den andre operasjonen fikk han hjerneslag og kom aldri til bevissthet igjen.

Det andre dødsfallet forekom i en kamp i South Carolina 28. juni 2010, da den 30 år gamle Michael Kirkham tapte på knockout og kom aldri til bevissthet igjen. Han ble erklært død to dager etter kampen. Det er syv kjente dødsfall i MMA til dags dato.

Referanser
----------

1. ↑  «Ancient Greek Pankration: the Origins of MMA, Part One». The Bleacher Report. Besøkt 30. juli 2013.
2. ↑  «MMA Origins: Exploring Fight Sport's Ancient Roots». Bloody Elbow. Besøkt 30. juli 2013.
3. ↑  Sonmez. «UFC 1:. The Beginning». Mixed Martial Arts.com. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 2. august 2013.
4. ↑  Plotz, David (16. november 1997). «Fight Clubbed». Slate. Besøkt 26. desember 2006.
5. ↑  McFarland, Matt (juni 2008). «Ultimate Fighting ønsker å komme til NY». WNYT.com. Arkivert fra originalen 9. mai 2008. Besøkt 6. mai 2008.  «Arkivert kopi». Arkivert fra originalen 9. mai 2008. Besøkt 2. august 2013.
6. ↑  «'Ultimate' Fight Lives Up to Name : Television: Pay-Per-View Battle, Instead of Being Merely Gory and Funny, Gets Interesting After the First Two Bouts». LA Times. Besøkt 30. juli 2013.
7. ↑  «UFC PPV REVENUE TOPS $200 MILLION IN 2006». MMA Weekly. Besøkt 30. juli 2013.
8. ↑  John R. Lille, Curtis F. Wong (2000). *Ultimate Martial Arts Encyclopedia*. McGraw-Hill, en edition. ISBN 0-8092-2835-1.
9. ↑  Graeme Kent (1968). *A Pictorial History of Wrestling*. Spring Books; 1 edition. .
10. 1 2  Noble, Graham (2001). «En introduksjon til EW Barton-Wright (1860-1951) og Eclectic Art of Bartitsu». Journal of Manly Arts. Besøkt 14. juni 2007.
11. ↑  «Jujitsu versus Boxing». Journal of Combative Sport. Besøkt 30. juli 2013.
12. ↑  «Fighting Spirit: An Introductory History of Korean Boxing, 1926-1945». Journal of Combative Sport. Besøkt 30. juli 2013.
13. 1 2  Willoughby, David P. (1970). *The Super Athletes*. AS Barnes & Co, Inc. s. 376-380. ISBN 0-498-06651-7.
14. ↑  «"Judo" Gene LeBell vs. Boxer Milo Savage: America’s First MMA Fight». Black Belt. Besøkt 30. juli 2013.
15. ↑  «Dana White and the future of UFC». Fight Times Magazine. Besøkt 30. juli 2013.
16. 1 2 3 4  Bledsoe, Gregory (2006). «Incidence of injury in professional mixed martial arts competitions» (PDF). *Journal of Sports Science and Medicine* (Combat Sports Special Issue): 136–142. Besøkt 24. mai 2011.
17. 1 2 3 4  Scoggin, James F. (2010). «Assessment of injuries sustained in mixed martial arts competition» (PDF). *American Journal of Orthopedics* (39(5)): 247–251. Arkivert fra originalen (PDF) 20. september 2012. Besøkt 19. august 2012.  «Arkivert kopi» (PDF). Arkivert fra originalen (PDF) 20. september 2012. Besøkt 2. august 2013.
18. ↑  «Fight Finder - UFC 1 The Beginning». Sherdog.com. Arkivert fra originalen 20. april 2008.
19. ↑  Peligro, Kid (2003). *The Gracie Way: An Illustrated History of the World Greatest Martial Arts Familie*. Invisible Cities Presse. s. 79-84. ISBN 1-931229-28-7.
20. ↑  «What is MMA (Mixed Martial Arts)?». Alloutmmagear.com. Arkivert fra originalen 30. juli 2013.  «Arkivert kopi». Arkivert fra originalen 30. juli 2013. Besøkt 2. august 2013.
21. ↑  «What is Pride?». Pride FC. Besøkt 30. juli 2013.
22. ↑  «UFC 66 for å gjøre MMA historie». Houston Chronicle. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 18. juni 2007.  «Arkivert kopi». Arkivert fra originalen 6. oktober 2012. Besøkt 15. oktober 2019.
23. ↑  Doyle, Dave (4. april 2000). «UFC scores TKO on its business rival». Fox Sports, MSN. Arkivert fra originalen 6. april 2007. Besøkt 27. mars 2007.
24. ↑  «Source: UFC buys Pride for less than $70M». Associated Press, ESPN. 27. mars 2007. Besøkt 15. juni 2007.  "This is really going to change the face of MMA. Literally creating a sport that could be as big around the world as soccer. I liken it somewhat to when the NFC and AFC came together to create the NFL" —Lorenzo Fertitta, one of the UFC's majority owners
25. ↑  «UFC's Dana White Talks Competition». BloodyElbow.com. 14. april 2011. Besøkt 16. april 2011.
26. ↑  «UFC 129 Breaks Offisielt Levende Gate, møteprotokoller». Sherdog.com. Besøkt 13. mai 2011.
27. ↑  Fagan, Mike (6. mai 2011). «UFC 129 Does Big Business, Georges St. Pierre Is Huge in Canada». BloodyElbow.com. Besøkt 13. mai 2011.
28. ↑   *UFC 40: Vendetta.* (TV-produksjon – PPV). Zuffa (22. november 2002).  "Utviklingen av kampsport siden 1993, siden UFC kom rundt, har kampsport utviklet seg mer enn de har i de siste 700 årene. Vi vet nøyaktig nå hva som fungerer i en ekte live situasjon med to krigere kjemper. For en lang tid som var bare spekulasjoner. "- Joe Rogan
29. ↑  Sloan, Mike (22. juni 2007). «No Win Situation is Must Win for Shamrock». Sherdog, ESPN. Besøkt 22. juni 2007.
30. ↑  «A History og Style Guide av MMA». About.com. Arkivert fra originalen 25. juli 2011. Besøkt 20. april 2011.
31. ↑  «Art Jimmerson: Hvor er han nå?». Sherdog.com. Besøkt 20. april 2011.
32. ↑  Martin, Todd (16. august 2010). «Boxing vs. MMA? More Like Boxer vs. Reality». Sherdog.com. Besøkt 20. april 2011.
33. ↑  «White, Couture mykere Toney Fall på UFC 118». Sherdog.com. 29. august 2010. Besøkt 20. april 2011.
34. ↑  «Respektere James Toney». Sherdog.com. 31. august 2010. Besøkt 20. april 2011.
35. 1 2  «UFC Historie». HowStuffWorks. com. Besøkt 18. mai 2011.
36. 1 2  Krauss, Erich (1. desember 2004). *Warriors of the Ultimate Fighting Championship*. U.S.: Citadel Press Inc.. ISBN 0-8065-2657-2.
37. 1 2 3  «Mixed Martial arts Unified Rules of Conduct». New Jersey State Athletic Control Board. 5. september 2002. Arkivert fra originalen 3. april 2009. Besøkt 18. juni 2006.
38. ↑  «UFC 140 GIF Party: The Finishes». Cagepotato. Arkivert fra originalen 26. oktober 2013. Besøkt 2. august 2013.
39. ↑  «Penn quits before final round st-Pierre keeps belt at UFC 94». MMAJunkie. Besøkt 2. august 2013.
40. ↑  «Kids i MMA». Innovative Kampsport. 20. desember 2005. Arkivert fra originalen 9. juli 2007. Besøkt 13. desember 2006.  «Arkivert kopi». Arkivert fra originalen 28. mars 2009. Besøkt 2. august 2013.
41. ↑  Gutierrez, Luis. «JKD og barn». En Drage Kampsport. Besøkt 13. desember 2006.
42. ↑  Schneiderman, R. M. (23. mai 2009). «Contender Shores Up Karate’s Reputation Among U.F.C. Fans». *The New York Times*. Besøkt 30. januar 2010.
43. ↑  «Lyoto Machida and the Revenge of Karate». *Sherdog*. Besøkt 13. februar 2010.
44. ↑  «Chuck Liddell - Biography and Profile of Chuck Liddell». Martialarts.about.com. Arkivert fra originalen 19. november 2012. Besøkt 25. november 2012.
45. ↑  «UFC 140: How Machida Can Use Shotokan Karate to Prove Jon Jones Is Overrated». Bleacher Report. Besøkt 2. august 2013.
46. ↑  Wickert, Marc. «Montreal's MMA Warrior.». *Knucklepit.com*. Arkivert fra originalen 13. juni 2007. Besøkt 6. juli 2007.  «Arkivert kopi». Archived from the original on 13. juni 2007. Besøkt 2. august 2013. CS1-vedlikehold: Uheldig URL (link)
47. ↑  *The MMA Encyclopedia*. ECW Press. 1. november 2010. s. 961. ISBN 978-1-55490-844-8.
48. ↑  Ruebusch, Connor (May 22, 2013). UFC 160 Judo Chop: The Best and Worst of Junior Dos Santos "...Cigano's sprawl and brawl is a true throwback to the early days of MMA, when men like Chuck Liddell, Wanderlei Silva, Rampage Jackson, and Mirko Cro Cop...". *Bloodyelbow.com*. Retrieved July 16, 2013.
49. ↑  Marrocco, Steven (Feb 22, 2013). UFC 157 preview: How can Liz Carmouche beat heavy favorite Ronda Rousey? Arkivert 6. juli 2013 hos Wayback Machine. "...While Rousey is generally a master at initiating throws from the clinch to set up armbars...". *MMAjunkie.com*. Retrieved July 16, 2013.
50. ↑  Slack, Jack (March 29, 2013). Best of the Best: Anderson Silva's Muay Thai Clinch Work "...This is truly the difference between fighters who flail to grab a hold of their opponents head and try to knee, and someone like Silva who will set up his grips scientifically...". *Bleacher Report*. Retrieved July 16, 2013.
51. ↑  Sllack, Jack (4. januar 2013). Randy Couture Judo Chop: Boxing into the Clinch "...The first major exponent of Greco-Roman wrestling in MMA, Randy Couture remains one of the few fighters to make full use of opportunities to clinch and the damage which can be done to the opponent from there...". *bloodyelbow.com*. Retrieved July 16, 2013.
52. ↑  «UFC 10: Birth of ground ‘n’ pound is also well known for his ground and pound, as is Fedor Emelianenko.». *Yahoo*. Besøkt 19. januar 2010.
53. ↑  Richardson, Andrew (May 23, 2013).  "...Velasquez is one of the most devastating ground strikers in MMA...". 'mmamania.com*. Retrieved June 19, 2013.*
54. ↑  OBI, NEDU (December 12, 2011). UFC 140 Results: Tito Ortiz and the 5 Best Ground-and-Pound Artists Eve "..."The Emperor," fallen though he might be of late, takes the No. 1 spot as the greatest ground-and-pound artist in MMA history...". *bleacher Report*. Retrieved June 19, 2013.
55. ↑  Slack, Jack (June 04, 2012). Analyzing Fedor: Revolutionizing Ground And Pound "...What Fedor will always be remembered for by fans who saw him compete in his prime, however, was his revolutionizing of ground and pound...". *bloodyelbow.com*. Retrieved June 19, 2013.
56. ↑  Sherdog.com (8. oktober 2008). «Valkyrie Takes Flight Nov. 8». Sherdog.com. Besøkt 12. september 2009.
57. 1 2  «Rousey, Carmouche have UFC date». *USA Today*. 7. desember 2012. s. 3C, Sports.
58. ↑  Arias, Carlos (6. desember 2012). «MMA: Rousey ready to make history in MMA». Orange County Register. Besøkt 6. desember 2012.
59. ↑  «Amateur MMA». Fila-official.com. Arkivert fra originalen 14. mai 2013. Besøkt 25. november 2012.  «Arkivert kopi». Arkivert fra originalen 14. mai 2013. Besøkt 2. august 2013.
60. ↑  «Home Page - IMMAF». *IMMAF* **(engelsk)**. Besøkt 22. mars 2018.
61. ↑  Study of Fighters Shows Brain Changes Are Seen Before Symptoms, New York Times, TIMOTHY PRATT, April 24, 2012. '. . This is part of the Professional Fighters Brain Health Study, now a year old. .. . Dr. Bernick will present these findings on Wednesday in New Orleans at the American Academy of Neurology’s annual meeting. .. . Though Dr. Bernick intends to continue his study of boxers for at least five years, he said the preliminary findings were worth the attention of the neurology association’s annual meeting, as "nobody has the numbers we do.". . '
62. ↑  Telander, Rick (11. oktober 2006). «Sweet science morphing into Brutality TV». Chicago Sun-Times. Arkivert fra originalen (Reprint) 12. oktober 2007. Besøkt 22. desember 2006.
63. 1 2  Sievert, Steve (26. november 2007). «Mixed Martial Arts Notebook: Vasquez in toughest fight». Houston Chronicle. Besøkt 2. desember 2007.
64. 1 2  «Update: Sam Vasquez Dead at 35». Sherdog.com. 2. desember 2007. Besøkt 13. februar 2013.
65. ↑  «Fighter Dies in South Carolina After First Pro Bout». Sherdog.com. 28. juni 2010. Besøkt 28. juni 2010.
66. ↑  «A Third Fatality for Modern Mixed Martial Arts | Martial History Magazine». Martialhistory.com. Arkivert fra originalen 9. juni 2013. Besøkt 25. november 2012.

|  |  |
| --- | --- |
| Oppslagsverk/autoritetsdata | Store Danske Encyklopædi **·** Nationalencyklopedin **·** GND **·** NDL **·** NKC **·** BBC Things
 |